Nūrsūltan Nazarbaev

Nūrsūltan Äbışūly Nazarbaev (kasakhisk kyrillisk: Нұрсұлтан Әбiшұлы Назарбаев; født 1940) er en kasakhstansk politiker. Han var president i Kasakhstan fra 1990–2019.

I 1984 ble Nazarbaev utnevnt til formann i Ministerrådet, og han arbeidet under Dinmukhammed Qonajev, som var den første sekretæren for kommunistpartiet i Kasakhstan. Nazarbajev tjente som førstesekretær av Det kasakhstanske kommunistpartiet mellom 1989 og 1991.

Nazarbaev kritiserte ofte Askar Kunajev, som var leder for Academy of Sciences, på den 16. sesjon i kommunistpartiet i Kasakhstan i januar 1986, fordi han ikke reformerte sin avdeling. Dinmukhamed Kunajev, Nazarbaevs sjef og Askars bror, følte seg sint og dypt forrådt. Kunajev dro derfor til Moskva og krevde Nazarbaev sin avvisning, mens Nazarbaev og hans støttespillere kjempet for Kunayevs avvisning og Nazarbaevs opprykk innen politikken. Mikhail Gorbatsjov aksepterte oppsigelsen til en deflatert Kunayev, og erstattet ham med Gennadij Kolbin, en etnisk russer, og dette førte til tre dager med opptøyer i Kasakhstan.

Nazarbaev erstattet Kolbin den 22. juni 1989, som til tross for sitt embedtskontor, egentlig hadde liten autoritet i Kasakhstan. Han var leder for det øverste sovjet (statsoverhode) fra 22. februar til 24. april 1990. Nazarbaev ble valgt til president i Kasakhstan av det øverste sovjet i Kreml den 24. april. Han vant presidentvalget 1. desember 1991, og fikk 91,5 % av stemmene i et valg hvor ingen annen kandidat våget å stille som presidentkandidat mot ham.

En folkeavstemning som ble gjort i april 1995 forlenget hans periode som president frem til 2000. Han ble gjenvalgt i januar 1999 og igjen i desember 2005. Organisasjonen for sikkerhet og samarbeid i Europa kritiserte det siste presidentvalget fordi den ikke var i tråd med internasjonale demokratiske standarder. Den 18. mai 2007 vedtok parlamentet i Kasakhstan en grunnlovsendring som ville tillate Nazarbaev å søke gjenvalg så mange ganger som han ønsker. Denne endringen gjaldt spesifikt og bare for Nazarbaev. Den opprinnelige grunnloven er foreskrevet maksimalt to presidentvalg og vil fremdeles gjelde for alle fremtidige presidenter i Kasakhstan.

Han er gift med Sara Alpysqyzy Nazarbajeva, som han har tre døtre sammen med: Darïğa, Dinara og Älïja. Alle døtrene hans er gift med politikere eller forretningsmenn. Nazarbaev er praktiserende muslim. Tidligere antok han ateistiske synspunkter i sovjet-tiden, siden den gang har han lagt ned mye innsats for å markere sin muslimske arv ved å utføre en muslimsk pilegrimsreise og støtte renoveringer av flere moskeer. Samtidig forsøker han å bekjempe terrorisme i Kasakhstan. Den 4. desember 2005 ble et nytt presidentvalg avholdt og president Nazarbaev vant med et overveldende flertall på 91,15 %.

Den 19. mars 2019 kunngjorde Nazarbaev at han gikk av som president. Overhusets leder Qasym-Jomart Toqaev overtok som fungerende president for resten av presidentperioden.

Nazarbaev har blitt kalt en av de «siste oligarkene» av post-sovjetiske stater i Sentral-Asia. Hans familie kontrollerer mange andre viktige bedrifter i Kasakhstan.

Nazarbaev mottok i 2002 Den hvite ørns orden fra Polens president.Lista osób odznaczonych w latach 1992-2005 , oversikt over ordensutnevnelser til Den hvite ørns orden fra Polens president.

 Referanser 

 Eksterne lenker 


Kategori:Kasakhstans presidenter
Kategori:Den hvite ørns orden
Kategori:Personer fra Almaty oblast
Kategori:Order of the Nile